**Fascinaţie**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FASCINAŢIE

Mă fascinează pasărea în zbor,

Şi câteodată mă visez cocor,

Şi zbor în vis deasupra norilor.

I-atât de minunată vraja lor...

Mă fascinează muntele stâncos,

Şi câteodată, tot privind de jos,

Mă-nclin în faţa măreţiei lui,

Căci dă bineţe zilnic cerului.

Tot fascinată sunt şi de izvor,

De iarbă, pom şi de cuvântul dor.

Şi câteodat-aş vrea să strig, să ţip,

Iubiţi natura cât mai este timp!

Mi-e greu să cred că nu priviţi în jur,

Să admiraţi frumosul ce e pur.

Deschideţi dimineaţa o fereastră,

Spre fericire şi spre lumea voastră.